b"\n_START_ARTICLE_\nAnastassia Dav\xc3\xaddova\n_START_SECTION_\nBiografia\n_START_PARAGRAPH_\nVa n\xc3\xa9ixer el 2 de febrer de 1983 a la ciutat de Moscou, capital en aquells moments de la Uni\xc3\xb3 Sovi\xc3\xa8tica i capital actual de R\xc3\xbassia.\n_START_SECTION_\nCarrera esportiva\n_START_PARAGRAPH_\nFormant parella amb Anastassia Iermakova, va participar, als 21 anys, en els Jocs Ol\xc3\xadmpics d'estiu de 2004 realitzats a Atenes (Gr\xc3\xa8cia) on aconsegu\xc3\xad guanyar la medalla d'or en les proves de parella i en la prova d'equips. En els Jocs Ol\xc3\xadmpics d'estiu de 2008 realitzats a Pequ\xc3\xadn (Xina) torn\xc3\xa0 a revalidar els dos t\xc3\xadtols ol\xc3\xadmpics aconseguits a Atenes._NEWLINE_En els Jocs Ol\xc3\xadmpics d'estiu de 2012 realitzats a Londres (Regne Unit) va participar \xc3\xbanicament en la prova per equips, amb la qual revalid\xc3\xa0 el seu t\xc3\xadtol ol\xc3\xadmpic._NEWLINE_Al llarg de la seva carrera ha guanyat catorze medalles en el Campionat del M\xc3\xb3n de nataci\xc3\xb3, entre elles tretze medalles d'or i una medalla de plata."